**A pedagógusok értékelési, mérési kultúrájának megújítása**

**(folyamatba ágyazott pedagógus-továbbképzés)**

**1. Alapinformációk:**

**Szervező neve:** Dunaújvárosi Egyetem

**Alapító neve:** Oktatási Hivatal

**Alapítási engedély szám:** 23/399/2015

**Az alapítási engedély érvényességének dátuma:** 2020. 12. 09.

**Felnőttképzési nyilvántartási szám:** A/8032/2014

**Foglalkozási órák száma:** 30

**A továbbképzés szervezésének formája:** tanfolyami

**2. A képzési cél:**

A képzés célja, hogy a pedagógusok megismerjék a pedagógiai értékelés és mérés céljait, funkcióit és formáit. Ismereteket szerezzenek a fejlesztő és a diagnosztikus értékelés elméletéről és gyakorlatáról, tervezésének sajátosságairól és a pedagógiai folyamatba való beépítés lehetőségeiről. Ismerjék meg a modern mérési módszerek összefüggéseit, a NAT és a kerettantervi értékelés követelményeit, a tantárgyakba illeszthető és azokba nem illeszthető kompetenciák objektív mérésének, értékelésének formáit és módszereit. A képzés végére a résztvevők legyenek képesek kiválasztani azokat az eljárásokat, melyek segítségével a mérési adatok eredményeit önállóan, eredményesen tudják értékelni és értelmezni. Ismerjenek meg módszereket a tudás ellenőrzésére és a tanulók személyiségének jobb megismerésére adekvát mérőeszközök készítésére. Váljanak képessé a mérési eredmények felhasználására a mindennapi munkájukban.

**3. A jelentkezés feltétele:**

A belépéshez elfogadható pedagógus végzettség egyetem és/vagy főiskola

**4. Képzési idő:**

30 óra

**5. A képzés főbb tanulmányi területei:**

A köznevelési rendszer változásaival párhuzamosan felértékelődik az intézmények külső és a belső értékelésének fontossága. A köznevelési intézmények értékelési rendszerének kulcsfontosságú eleme a tanulók értékelése. A továbbképzés támogatást nyújt a pedagógusoknak a sokoldalú mérési, értékelési tevékenységek elsajátításához.

A továbbképzésünket az intézményi igényekre építve készítettük el folyamatba ágyazott képzésként. A továbbképzésnek része nemcsak a kontaktóra, hanem saját, egyéni felkészüléssel végzett, önálló tanulási szakasz is. A folyamatba ágyazott képzésünk lehetővé teszi a képzésben tanultak gyakorlati kipróbálását a saját iskolai, intézményi környezetben.

Munkaformák: a képzés tematikai egységeinek feldolgozása interaktív előadások, egyéni, páros és kiscsoportos megbeszélésen alapuló gyakorlatok keretében történik. Az egyéni, önálló tanulási szakaszhoz a hallgatók tanulási segédanyagot kapnak, illetve igénybe vehetik az e-mentorálást is. A gyakorlatok túlsúlyával el kívánjuk érni, hogy a hallgatók jártasságot szerezzenek a mérés, értékelés területén, és képesek legyenek mérőeszközök készítésére, a mérési eredmények értékelésére, az azokból következő fejlesztő feladatok megtervezésére.

**6. A tanúsítvány kiadásának feltétele:**

Részvétel a kontaktórák 90%-án. A munkaportfólió elkészítése és elküldése a közös felületre a II. kontaktórás tanulási szakaszt követő 5 napon belül.

**6. Éves tanulmányi terv:**

Főbb tematikai egységek:

I. Kontaktórás továbbképzési szakasz - 10,5 óra

- Bevezetés- Pedagógiai kutatás alapjai,

- Pedagógiai mérés, értékelés alapjai

- Pedagógiai taxonómiák, operacionalizálás

- Mérés-értéklés módszertana

II. Önálló tanulási szakasz a hallgató saját intézményében (2 hét alatt) online mentorálással, tanácsadással –13 óra

III. Kontaktórás tanulási szakasz- 6,5 óra

- Statisztikai alapfogalmak

**7. A minősítés feltételei és az ismeretek számonkérésének módja:**

Záró/ellenőrző feladat: Munkaportfólió készítés min. 5-8 oldal terjedelemben.

- A hallgató saját tanmenetének megfeleltetése a NAT, a kerettanterv és a helyi tanterv értékelési követelményeinek, nevelési-fejlesztési céljainak, a tantárgy tanításának céljaival. Reflexió készítés.

- Saját tanmenetéből választott témához taxonómia táblázat készítése.

- A választott témához tudásszint-mérő feladatlap és értékelési útmutató készítés.

- A feladatlap gyakorlati kipróbálása.

- A kitöltött feladatlapok javítása az értékelési útmutató alapján. Adatok bevitele a kapott excel táblázatba.

- Adatok feldolgozása: következtetések levonása, diagram készítés, feladatok meghatározása.

Munkaportfólió készítése minimum 5-8 oldal terjedelemben, amely tartalmazza az önálló feladatok elvégzése során elkészített dokumentumokat:

Értékelés: Az elkészített dokumentumok szakmai minősége:

- a képzésen elsajátított elméleti fogalmak ismerete, felhasználása

- adatok statisztikai feldolgozásra alkalmas állapotba hozása

- feldolgozott adatok megfelelő szemléltetése

- a képzésen bemutatott statisztikai függvények használata

Az értékelést az oktató végzi, minősítése: megfelelt, nem felelt meg.

**8. A jelentkezés formája**

Jelentkezés a következő online felületen, elektronikusan lehetséges:

<https://nappw.dfad.duf.hu/unipoll/Survey.aspx?surveyid=77445693&lng=hu-HU>

**9. Jelentkezési határidő**

2019. augusztus 15.

A képzés 10-12 fős csoportokban történik, a jelentkezés sorrendjében történik a csoportok kialakítása, igény esetén több képzési csoport is elindításra kerül.

1. képzési csoport: 2019 augusztus 22- október 31.

**10. A képzés költsége: 35.000 Ft**

**11. Felvételi ügyintézés**

Dunaújvárosi Egyetem Tanulmányi Hivatal § Dunaújváros, Táncsics M. u. 1/A (főépület, fsz. 114.)

Tel.:(25) 551-177, 551-254.

E-mail:felveteli@uniduna.hu